
      .12.2017. a  nr _____ - k

Narvas Kreenholmi tn 32 ühiselamus asuvate

ruumide üüritasu alandamine (TÜ Narva Hõbe-Valgus GS)
1. ASJAOLUD JA MENETLUSE KÄIK

Narva Linnavalitsusele laekus avaldus Tulundusühistult Narva Hõbe-Valgus GS, registrikood 10200763, juhatuse liige Gennadi Romanenko, milles palutakse alandada Narvas aadressil Kreenholmi tn 32 ühiselamus üürilepingu alusel kasutatavate ruumide üüritasu 20% võrra.
Ruumide üldpind:
80,0 m2
Arvestuslik üüritasu:
198,00 euro
Ruume on kasutatud toidukauplusena enam kui 16 aasta jooksul. Tulundusühistu Narva Hõbe-Valgus GS motiveerib oma taotlust ettevõtte raske materiaalse olukorraga, samuti pideva investeeringute tegemise vajadusega hoone normaalse seisukorra tagamiseks. Ettevõttes töötab 5 inimest.

Ettevõte tegeleb pidevalt linnavara nõuetekohase seisundi tagamisega. Viimastel aastatel on üürniku poolt tehtud siseruumide remont üldsummas üle 7 000 euro.

Linna huvi seisneb linnavara hoidmises normaalses seisukorras ning töökohtade säilitamises, samuti ettevõtte toetamises linna poolt.

Narva Linnavalitsuse 28.12.2016. a korraldusega nr 1417-k alandati TÜ-le Narva Hõbe-Valgus GS üüritasu 15% tähtajaga 31.12.2017. a.
Tulundusühistu Narva Hõbe-Valgus GS avaldust arutati Narva Linnavalitsuse linnavarakomisjoni koosolekul 14.12.2017. a (protokoll nr 13) ning otsustati:
1. Alandada Tulundusühistule Narva Hõbe-Valgus GS, registrikood 10200763, Narvas Kreenholmi tn 32 ühiselamus asuvate 1. korruse ruumide üldpinnaga 80,0 m2 arvestuslikku üüritasu 15% võrra tähtajaga alates 01.01.2018. a kuni 31.12.2018. a.
2. Narva Linnavalitsuse Linnamajandusametil esitada punktis l nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
Vastavalt Narva Linnavolikogu 17.03.2005 määruse nr 14/52 "Linnavara kasutusse andmise kord § 7 lõike 2 punktile 7 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel. 
3. OTSUS
Alandada Tulundusühistule Narva Hõbe-Valgus GS, registrikood 10200763, Narvas Kreenholmi tn 32 ühiselamus asuvate 1. korruse ruumide üldpinnaga 80,0 m2 arvestuslikku üüritasu 15% võrra tähtajaga alates 01.01.2018. a kuni 31.12.2018 a.
4. RAKENDUSSÄTTED
4.1. Narva Linnavalitsuse Linnamajandusametil teha korraldus teatavaks Tulundusühistule Narva Hõbe-Valgus GS ja SA-le Narva Linnaelamu.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

